“ એ મારો ધણી નમાલોને એટલે બધાય મને હેરાન કરી જાય.. એના ભાયું મને મારે અને એની બેનુય મને મારે.. બસ મારી મેલડી બધાના લેખા લેશે..હવે તો હું કોઈને ય નહિ મુકું… મારા ખેતરમાં ચોરી કરે અને રોયા મને મારી જાય અને આ બાયલો ચુપચાપ બેસી રહે..ફટ છે તને બંગડી પેરી લે બંગડી”… કાનમાંથી કીડા ખરી પડે એવી વાણી સાથે કાંતુ એ શેરી ગજવી મૂકી. નાનજીના સાગરીતો ભેગા થઇ ગયા કાંતુ ને ટાઢી પાડી અને પાકે પાયે બધું ગોઠવાઈ ગયું.. ર રાતોરાત બે જણા બાજુના ગામના પોલીસ સ્ટેશન પર પહોંચ્યા.. હરજી, એની વહુ અને એની બહેન ઉપર પાકા પાયે ફરિયાદ થઇ હતી.